RMH gaan voort met ontknoping van FirstRand | Netwerk24
Deur Elvira Wood 02 Junie 2020 08:48
Dit volg nadat RMH se aandeelhouers Maandag 100% ten gunste van dié voorstel gestem het.
FNB, Wesbank en Rand Merchant form deel van die FirstRand-groep.
RMH het reeds in November aangekondig dat hy sy belang van R130 miljard aan aandeelhouers gaan ontbondel.
Dit is nié net RMH wat sy belang gaan ontbondel nie.
Sy grootste aandeelhouer, Remgro, waarvan Johann Rupert die voorsitter is, het in November aandeelhouers verwittig hy wil ook op sy beurt die aandele in FirstRand Beperk aan sy aandeelhouers versprei.
Nadat die aandeelhouding in FirstRand aan sy aandeelhouers versprei is, gaan sy eiendomsbates op ordelike wyse verkoop word. Sy eiendomsbeleggings is R3,3 miljard werd.
RMH sal nadat die eiendomme verkoop is en die groep se skuld afbetaal is, gedenoteer word. Die groep het in 1993 genoteer.
Fin24 berig dat Karl Gevers, hoof van navorsing by Benguela Global Fund Managers, sê hy het verwag dat aandeelhouers die voorstel sou ondersteun om te ontbondel.
Meer oor: Fnb | Rand Merchant Bank